title: بيل ݣييتس
text: ويليام هينري ݣييتس التالت (بلينڭليزية:William Henry Gates III) لمعروف ب بيل ݣييتس (تولد نهار 28 أكتوبر 1955 ف سياتل) هو بزناس و ملايري و محسن ميريكاني. ف 1975، أسس مع صاحبو پول آلين الشركة د مايكروصوفت، اللي هي دابا وحدا من لخمسة د الشركات لعملاقة د لانتيرنيت ف لعالم. من 1995 ل 2010، و من 2013 ل 2017، كان ݣييتس هو أكتر واحد عندو لفلوس ف لعالم.
  
  ف لعام 2000، أسس بيل ݣييتس و مراتو ميليندا (طلّقو ف 2021) لمؤسسة د "بيل و ميليندا ݣييتس"، اللي كادير لأعمال د لخير ف لعالم. عاونات هاد لمؤسسة بزاف د لبلايص ف لعالم، بحال لهند اللي مشا منها لمرض د الشلل د الدراري الصغار ف خمس سنين، و لمعاونة باش يكون لما نقي كتر ف بزاف د لبلدان ف إفريقيا.
  
  عيون لكلام 
  
  بزناس ميريكاني
  بيوغرافيا د رجال
  زيادة 1955
  ناس حيين
  ملايري